На основу члана 42. Закона о правима пацијената („Службени гласник РС“, број 45/13), члана 15. став 1. Закона о јавном здрављу („Службени гласник РС“, број 15/16), члана 32. став 1. тачка 20. Закона о локалној самоуправи („Службени гласник РС“ , број 129/07, 83/14- др. закон, 101/16 – др. закон и 47/18), члана 41. став 1. тачка 32. Статута Општине Владичин Хан („Службени гласник Пчињског округа“, број 21/08 и 8/09 и „Службени гласник Града Врања“, број 11/13, 5/17 и 14/17) и члана 4. и 5. Одлуке о образовању Савета за здравље Општине Владичин Хан („Службени гласник Града Врања“, број 41/13 и 32/16), Скупштина Општине Владичин Хан на седници одржаној дана 18.07.2018. године, донела је

**РЕШЕЊЕ**

**О ПРЕСТАНКУ МАНДАТА ПРЕДСЕДНИКА И ЧЛАНОВА САВЕТА ЗА ЗДРАВЉЕ ОПШТИНЕ ВЛАДИЧИН ХАН**

**I**

 Престаје мандат председнику и члановима Савета за здравље Општине Владичин Хан, због истека периода на који су именовани и то:

1. др Кристини Петровић - председнику
2. др Мирославу Ђорђевићу - члану
3. Горан Илић –члану
4. др Дики Стевановићу –члану
5. Драгану Станковићу – члану
6. др Небојши Стојановићу –члану
7. Светлани Ђорђевић –члану

**II**

 Решење ступа на снагу даном доношења а објавиће се у „ Службеном гласнику Града Врања“.

**Образложење**

 Правни основ за доношење наведеног Решења садржан је у одредбама члана 42. Закона о правима пацијената („Службени гласник РС“, број 45/13), члана 15. став 1. Закона о јавном здрављу („Службени гласник РС“, број 15/16), члана 32. став 1. тачка 20. Закона о локалној самоуправи („Службени гласник РС“ , број 129/07, 83/14- др. закон, 101/16 – др. закон и 47/18), члана 41. став 1. тачка 32. Статута Општине Владичин Хан („Службени гласник Пчињског округа“, број 21/08 и 8/09 и „Службени гласник Града Врања“, број 11/13, 5/17 и 14/17) и члана 4. и 5. Одлуке о образовању Савета за здравље Општине Владичин Хан („Службени гласник Града Врања“, број 41/13 и 32/16).

 Чланом 42. став 3. Закона о правима пацијената прописан је састав Савета за здравље тако по коме поред представника локалне самоуправе Савет за здравље чине и представници удружења грађана из реда пацијената, здравствених установа са територије јединице локалне самоуправе, као и надлежне филијале републичког фонда за здравствено осигурање.

 Чланом 15. став 1. Закона о јавном здрављу прописано је да Савет за здравље основан у складу са Законом о правима пацијената у свом саставу поред чланова утврђених Законом којим се уређује област права пацијената мора имати и најмање једног представника надлежног института или Завода за јавно здравље.

 Чланом 4. Одлуке о образовању Савета за здравље Општине Владичин Хан прописано је да Савет чине укупно 7 чланова и то: 2 представника локалне самоуправе, 2 представника здравствених установа са територије Општине Владичин Хан, представник удружења грађана из реда пацијената, представник надлежне филијале Републичког фонда за здравствено осигурање, представник надлежног Завода за јавно здравље.

 Чланом 5. Одлуке о образовању Савета за здравље Општине Владичин Хан прописано је да председника и чланова Савета именује Скупштина општине Владичин Хан на период од 4 године.

 Узимајући у обзир истек мандата председника и чланова Савета за здравље, Општине Владичин Хан, доноси се Решење о престанку мандата председника и чланова Савета за здравље Општине Владичин Хан, а како је наведено у диспозитиву решења.

 **Упутство о правном средству**: Против овог Решења може се покренути спор пред Управним судом у Београду, Одељење у Нишу, у року од 30 дана од дана достављања овог решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-110/6/18-I**

 **П Р Е Д С Е Д Н И Ц А,**

 **Данијела Поповић**